CELEX: 32005R1199
Language: da
Date: 2005-07-22 00:00:00
Title: Kommissionens forordning (EF) nr. 1199/2005 af 22. juli 2005 om tarifering af visse varer i den kombinerede nomenklatur

27.7.2005   
            
            
               DA
            
            
               Den Europæiske Unions Tidende
            
            
               L 195/3
            
         
      KOMMISSIONENS FORORDNING (EF) Nr. 1199/2005
   af 22. juli 2005
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juli 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Forordning senest ændret ved Rådets forordning (EF) nr. 493/2005 (EUT L 82 af 31.3.2005, s. 1).
   
      (2)  EFT L 302 af 19.10.1992, s. 1. Forordning senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et gulvbræt bestående af:
                              
                                          —
                                       
                                       
                                          en overside af papir med fotografisk efterligning af træ, der imiterer lamelparket, belagt med melaminharpiks
                                       
                                    
                                          —
                                       
                                       
                                          en kerne fremstillet af en træfiberplade med densitet over 0,8 g/cm3, som er forsynet med fer og not (»låsesystem«)
                                       
                                    
                                          —
                                       
                                       
                                          en underside fremstillet af imprægneret papir.
                                       
                                    (Se foto A)) (1)
                              
                           
                        
               
                  4411 19 90
               
               
                  Tarifering i henhold til almindelig bestemmelse 1, 3 b) og 6 vedrørende den kombinerede nomenklatur og teksten til KN-kode 4411, 4411 19 og 4411 19 90.
                  Oversiden, som kun tjener et dekorativt formål, er ikke karaktergivende for varen.
                  Det er kernen fremstillet af en træfiberplade, der er karaktergivende. Se også de forklarende bemærkninger til HS, pos. 4411.
                  Varen kan ikke henføres under pos. 4412 og 4418, da oversiden ikke er af træ.
               
            
                  
                              2.
                           
                           
                              Et gulvbræt bestående af tre lag træ (samlet tykkelse på 7 mm).
                              Oversiden består af to rækker egetræsstave af en tykkelse på 0,6 mm.
                              Kernen er fremstillet af en fiberplade med høj densitet.
                              Undersiden er fremstillet af nåletræ (tykkelse 0,6 mm).
                              Kernen er forsynet med fer og not (»låsesystem«).
                              (Se foto B)) (1)
                              
                           
                        
               
                  4412 29 80
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur og teksten til KN-kode 4412, 4412 29 og 4412 29 80.
                  Varens overside anses for at være en tynd finer, jf. de forklarende bemærkninger til HS, pos. 4412, og de forklarende bemærkninger til KN, pos. 4412.
               
            
                  
                              3.
                           
                           
                              Et gulvbræt bestående af tre lag massivt træ (samlet tykkelse på 14 mm).
                              Oversiden består af tre rækker egetræsstave af en tykkelse på 3 mm.
                              Kernen og undersiden er fremstillet af nåletræ.
                              Kernen er forsynet med fer og not.
                              (Se foto C)) (1)
                              
                           
                        
               
                  4418 30 91.
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur og teksten til KN-kode 4418, 4418 30 og 4418 30 91.
                  Varens overside anses ikke for at være en tynd finer, jf. de forklarende bemærkninger til HS, pos. 4412, og de forklarende bemærkninger til KN, pos. 4412.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
         (1)  Fotografierne er kun til orientering.